《顾考功母宜人哀词》
明代·黄衷

凉风起天末，游子在万里。遥遥圭组怀，岂不眷衰齿。

昨梦拜北圭，念子曷归止。手把白玉玦，感之泪盈眦。

今朝黄耳来，家书相报示。初日惨不晖，仓惶见天圯。

百年抱长恸，哀怨从兹始。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。